


ПРОЕКТ НА ДОГОВОР ЗА ДОСТАВКА
№ __________ / __________ 2026 г.
Днес, __________ 2026 г., между „КОНИКС ТРЕЙД“ ООД, ЕИК 200742007, със седалище и адрес на управление с. Горни Богров, п.к. 1806, Подбалкански път за гр. Бургас, представлявано от Захари Трайков Господинов, наричано по-долу „ВЪЗЛОЖИТЕЛ“, и
______________________________________________________________________________, ЕИК/регистрационен номер __________________, със седалище и адрес ________________________________, представлявано от ________________________________, наричано по-долу „ИЗПЪЛНИТЕЛ“, се сключи настоящият договор.
I ПРЕДМЕТ НА ДОГОВОРА
Чл. 1. Възложителят възлага, а Изпълнителят приема да изпълни „Доставка и въвеждане в експлоатация на 1 бр. комплектна 3D управлявана система за прецизно шлайфане, фрезоване и възстановяване на съществуващи индустриални бетонни настилки, включително обучение“, съгласно Техническата спецификация, офертата на Изпълнителя и условията на настоящия договор.
Чл. 2. Системата трябва да бъде нова, неупотребявана, функционално комплектована и годна за предназначението си. Активът не е транспортно средство и не е предназначен за самостоятелно движение по пътищата.
II ЦЕНА И ПЛАЩАНЕ
Чл. 3. Общата цена на договора е __________ евро без ДДС.
Чл. 4. Цената включва застраховане, разтоварване, настройка, изпитване, пускане в експлоатация, софтуер, лицензи, документация и обучение. Транспортът до мястото на изпълнение не е включен и се организира и заплаща от Възложителя.
Чл. 5. Плащането се извършва 100% авансово по банков път след подписване на договора и представяне на фактура за авансово плащане, по следната банкова сметка на Изпълнителя: ________________________________________________.
III СРОК И МЯСТО НА ИЗПЪЛНЕНИЕ
Чл. 6. Срокът за изпълнение е до 30 календарни дни от датата на сключване на договора, но не по-късно от крайния срок за изпълнение на проекта.
Чл. 7. Мястото за разтоварване, настройка, изпитване, въвеждане в експлоатация и обучение е базата на Възложителя в с. Горни Богров, Столична община.
Чл. 8. Собствеността и рискът преминават при подписване на приемо-предавателния протокол, освен ако страните изрично не са уговорили друго съобразно приложимото условие за предаване.
IV ПРИЕМАНЕ И ВЪВЕЖДАНЕ В ЕКСПЛОАТАЦИЯ
Чл. 9. Изпълнението се удостоверява с приемо-предавателен протокол, в който се описват комплектността, серийните номера, извършените настройки и изпитвания, предадените документи и проведеното обучение.
Чл. 10. При установени несъответствия Възложителят има право да откаже приемане и да определи подходящ срок за отстраняването им, без допълнително заплащане.
V ГАРАНЦИЯ И СЕРВИЗ
Чл. 11. Гаранционният срок е ______ месеца, но не по-малко от 24 месеца, считано от подписването на окончателния приемо-предавателен протокол.
Чл. 12. В гаранционния срок Изпълнителят отстранява за своя сметка дефекти, които не са причинени от неправилна експлоатация, външно въздействие или нормално износване на консумативи.
Чл. 13. Сигнали за дефекти се подават на електронен адрес ____________________. 
VI ПРАВА И ЗАДЪЛЖЕНИЯ
Чл. 14. Изпълнителят е длъжен да изпълни предмета качествено, в срок и при съответствие с офертата и Техническата спецификация, да осигури необходимите специалисти и да предаде всички съпътстващи документи.
Чл. 15. Възложителят е длъжен да осигури достъп до мястото на изпълнение, необходимите условия за разтоварване и монтаж и определени служители за обучение.
VII ОТГОВОРНОСТ И ПРЕКРАТЯВАНЕ
Чл. 16. При виновно забавяне Изпълнителят дължи неустойка в размер на 0,1% от цената на договора за всеки ден забава, но не повече от 10% от цената на договора.
Чл. 17. Възложителят може да прекрати договора при съществено неизпълнение, невъзможност за изпълнение, отпадане на финансирането или когато продължаването му би довело до нарушение на приложимото законодателство или условията на проекта.
Чл. 18. При прекратяване поради виновно неизпълнение Изпълнителят възстановява полученото авансово плащане за неизпълнената част в срок до 5 работни дни от получаване на уведомлението.
VIII ИЗМЕНЕНИЯ И ЗАКЛЮЧИТЕЛНИ РАЗПОРЕДБИ
Чл. 19. Договорът може да се изменя само в писмена форма и при наличие на допустимо правно основание съгласно ПМС № 4/11.01.2024 г., ЗУСЕФСУ и приложимите правила по проекта. Изменението не може да променя предмета и резултата от проведената процедура.
Чл. 20. За неуредените въпроси се прилага българското законодателство. Споровете се решават чрез преговори, а при непостигане на съгласие - от компетентния български съд.
Чл. 21. Изпълнителят е длъжен да спазва приложимите към него условия по раздели III, IV, V, VI и XIV от „Условията за изпълнение към административни договори за предоставяне на безвъзмездна финансова помощ по програма „Конкурентоспособност и иновации в предприятията“ 2021–2027“.“

Чл. 22. Неразделна част от настоящия договор са следните приложения:

(1) Оферта на Изпълнителя – Приложение № 1;

(2) Условия за изпълнение към административни договори за предоставяне на безвъзмездна финансова помощ по програма „Конкурентоспособност и иновации в предприятията“ 2021–2027 – Приложение № 2.

Договорът се състави и подписа в два еднообразни екземпляра - по един за всяка от страните.

Този документ е създаден с финансовата подкрепа на програма „Конкурентоспособност и иновации в предприятията“ 2021-2027, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от „КОНИКС ТРЕЙД“ ООД и при никакви обстоятелства не може да се приема, че този документ отразява официалното становище на Европейския съюз и Управляващия орган.
